New York (stato)

New York (o, in interlingua, Nove York) es un stato del Statos Unite de America. Illo include le citate le plus populose del SUA, le Citate de Nove York.

Historiahttps://www.history.com/topics/us-states/new-york

Al le tempore ante arrivata del europeos, nativos habitava le area, specialmente le union del cinque alo sex tribos [iroquoian]. Le union esseva potente, totevia le tribos se separava, prendente lateres con Anglaterra o Francia.

Le prime colonos europee al costa del area esseva nederlandese. Illes construeva le Forte de Nassau in 1614. In 1626 illes comprava le Insula de Manhattan del nativos. Illes nominava le colonia Nove Amsterdam. Anglaterra inviava naves militar al colonia, e le habitantes cedeva le colonia al illes. Le Tractato de Westminster officialmente dava le insula al Anglaterra in 1664, e illo esseva renominate Nove York. Le stato e le citate de Nove York habeva battalias importante del Revolution American. Le stato approvava le Constitution del Statos Unite in 1788. Multe immigrantes veniva al citate de Nove York, e illo deveniva le plus grande citate del SUA in 1835. In 1948 le population del citate superpassava le population de London.

Eventos importante in le stato includeva le arrivata in 1886 del Statua del Libertate de Francia, le establimento del centro del mercato de actiones Wall Street, le establimento del centro del Nationes Unite, e le attacco terrorista al Twin Towers [Turres Gemine] del World Trade Center de 11 septembre 2001.

Referentias

https://www.history.com/topics/us-states/new-york

https://www.introducingnewyork.com/history

Categoria:Statos del Statos Unite